Prasketanje ognja v kaminu ali peči ni zgolj prijetno za naše čute, je tudi prijazno do narave. Uporaba lesa kot vira energije ima številne prednosti. Naši kraji so z lesom bogati, zato predstavlja okolju prijazno in cenejšo alternativo ostalim gorivom. Prav tako uporaba lesa posredno pripomore k vzdrževanju gozdov, s pravilnim kurjenjem pa ne onesnažujemo zraka. Gorenje lesa je CO2 nevtralno, kar pomeni, da se ob gorenju lesa sprosti ravno toliko CO2, kot ga je drevo porabilo za svojo rast.